09/11/2016 | Administración LocalMunicipal
Arteixo
Secretaría Xeral
Publicación do Acordo do Pleno (sesión do 27-10-2016) no que se aproban as Bases reguladoras e convocatoria de axudas á mobilidade para persoas con diversidade funcional e/ou en situación de dependencia para o exercicio 2017

O Concello de Arteixo, a través da Concellaría da Área de Benestar Comunitario, quere establecer un sistema de Axudas que facilite a mobilidade ás persoas con diversidade funcional e/ou con dependencia acreditada, co obxecto de acadar a plena integración deste sector no seu medio habitual. Para a plena efectividade deste proxecto elabóranse as presentes Bases que regulamentan o sistema de adxudicación destas e a súa contía. A presente disposición ten por obxecto aprobar as Bases reguladoras e a Convocatoria de subvencións destinadas a proporcionar un medio alternativo de transporte a aquelas persoas con diversidade funcional e/ou con dependencia acreditada, gravemente afectadas na súa mobilidade, ou que teñan dificultades no uso diario de transporte público colectivo. Concrétase na concesión dunha axuda económica individual destinada a persoas físicas, que permita a utilización dun servizo de transporte axeitado ao seu perfil, para cubrir as súas necesidades básicas de desprazamento ao exterior non cubertas por outros sistemas públicos nin privados, e que se estableceran previa análise e valoración das persoas técnicas correspondentes. O servizo será prestado coas entidades colaboradoras coas que o Concello teña asinado o Convenio específico, preferiblemente con aquelas, que xa están prestando este tipo de servizo ás persoas destinatarias. Neste caso, a persoa destinataria presentará un presuposto das entidades, susceptibles de asinar o convenio de Colaboración co Concello no marco desta Convocatoria. Contemplase a posibilidade do uso de transporte combinado, que se adecúe ao perfil da persoa destinataria, sempre que este sexa posible e asinen o Convenio de Colaboración no marco desta Convocatoria. A contía total máxima que se destina a esta finalidade é de 120.000,00 euros, quedando condicionada a concesión de subvencións a existencia de crédito orzamentario axeitado e suficiente no momento de resolución de concesión.1. Poderán solicitar a axuda as persoas con diversidade funcional e/ou con dependencia acreditada, ou quen as represente, que reúnan os seguintes requisitos: a. Estar empadroada e residir no municipio de Arteixo cunha antigüidade dun (1) ano, anterior á apertura do prazo da solicitude e permanecer de alta no Padrón de habitantes municipal mentres perciba a axuda. O Concello poderá esixir a acreditación documental deste extremo mediante a presentación de recibos de consumo periódico que avalen o uso habitual da vivenda. b. Ter recoñecida a condición legal de diversidade funcional en grado igual ou superior ao 33%, e /ou a situación legal de dependencia, mediante certificado emitido polo Órganismo público correspondente. c. Ter recoñecido legalmente a situación de mobilidade reducida ou de dificultades no uso diario de transporte público colectivo, e que así o acredite o Certificado emitido polo Órganismo público que compete, en aplicación ao disposto no Real Decreto 1056/2014, del 12 de diciembre, por el que se regulan las Condiciones Básicas de emisión y uso de la tarjeta de estacionamento para personas con discapacidad. d. Excepcionalmente, a Comisión de Valoración poderá conceder axuda ás persoas con dependencia acreditada que non reúnan o requisito anterior, sempre que se acredite a concorrencia de circunstancias que o aconsellen e así consten nos documentos presentados. e. No caso de que a persoa solicitante se atope en activo, non ter recoñecido este tipo de beneficio por convenio colectivo, contrato laboral ou calquera outro título acreditativo. f. Non ter dereito a este servizo, ou non ser susceptible de telo, na totalidade do traxecto a realizar, a través de ISFAS, MUFACE ou calquera outra entidade pública ou privada (Servizo Galego de Apoio á Mobilidade Persoal da Xunta de Galicia, Transporte adaptado e asistido recoñecido mediante resolución do Plan individual de Atención á Dependencia (PIA) da Xunta de Galicia, Percepción do subsidio de compensación de gastos de transporte da LISMI, Fundación ONCE, e outros). Neste caso, non se atenderá a solicitude ata non posuír a Resolución negativa destes servizos. g. Se a persoa é maior de 18 anos ou asimilado, non constar como titular de vehículo. h. Non dispoñer de mais dun (1) vehículo na unidade de convivencia para a súa condución, e no caso de existir, poderán solicitar esta axuda soamente para aqueles períodos nos que, por causas sobrevidas debidamente acreditadas, non poidan ser utilizados. i. Que a unidade de convivencia, non dispoña duns ingresos superiores ao 300% do IPREM vixente (1.917,04€/mes). j. Estar ao corrente das súas obrigas tributarias, coa seguridade social e coa facenda autonómica e local, e non atoparse inhabilitada para a obtención de subvención pública. Para os anteditos efectos terá que autorizar ao Concello, para a súa comprobación, sempre que sexa posible o seu acceso. k. Non superar os 35km de radio entre o Concello de Arteixo e o destino solicitado.2. A efectos desta Convocatoria, considerase unidade de convivencia todas aquelas persoas que convivan nun mesmo domicilio, constando así no Padrón municipal de Habitantes no momento da solicitude.3. Para a determinación da Renda anual da unidade de convivencia, terase en conta a suma da base impoñible xeral mais a base impoñible de aforro, declaradas ou declarables no imposto sobre a renda das persoas físicas do último exercicio dispoñible, de cada unha das persoas computables, descontando o gasto de vivenda, en concepto de alugueiro ou hipoteca, até un máximo de 300€/mes, de existir este. A contía da Renda anual calcularase conforme ao resultado da realización da seguinte operación, coas cantidades que figuren nas cuadrículas que se indican, das declaracións do IRPF ou certificado de rendas do último exercicio dispoñible,: Cuadrícula 455+ Cuadrícula 465. Se non constan as referidas cuadrículas, a cuadrícula 455 Base impoñible xeral será o resultado das seguintes operacións: (450)-(451)+(452)-(453)-(454). E a cuadrícula 465 Base impoñible de aforro será o resultado das seguintes operacións: (457)-(458)+(460)-(461). Nos supostos de non efectuar declaración da renda do último exercicio dispoñible por non estar obrigada, teranse en conta a suma dos rendementos do traballo, rendementos do capital mobiliario e inmobiliario, os rendementos de actividades económicas, e ganancias patrimoniais sometidas a retención menos os gastos reducibles.1. As axudas serán solicitadas polas persoas destinatarias ou por quen ostente a súa representación.2. As solicitudes presentaranse no formulario que está a disposición na páxina web e no centro de servizos sociais e dirixiranse ao departamento de servizos sociais. Poden ser presentadas no Rexistro xeral do Concello, no Centro Sociocultural de Meicende, ou no Centro de Servizos sociais de Arteixo (horario de 9:00 a 14:00h de luns a venres) ou en calquera das formas establecidas no artigo 16.4 da Lei 39/2015. Acompañarase da seguinte documentación: a. Fotocopia compulsada ou orixinal para a súa compulsa do DNI ou NIE en vigor, da persoa solicitante ou representante, de ser o caso, sempre e cando non obre na súa Historia social municipal. b. Fotocopia compulsada ou orixinal para a súa compulsa do certificado oficial de diversidade funcional e /ou Dependencia en vigor da persoa destinataria, sempre e cando non obre na súa Historia social municipal. c. Fotocopia compulsada ou orixinal para a súa compulsa, do certificado que acredite a mobilidade reducida ou ter dificultades no uso diario de transportes públicos colectivos, mediante certificado do Órganismo público que corresponda, en aplicación do disposto Real Decreto 1056/2014, del 12 de diciembre, por el que se regulan las Condiciones Básicas de emisión y uso de la tarjeta de estacionamento para personas con discapacidad. No caso de acreditar a concorrencia de circunstancias descritas na aliña d da Base Terceira, aportarase toda aquela documentación orixinal ou compulsada, que así o faga constar. d. Declaración responsable, en modelo oficial, na que se se determine: 1. Que a persoa destinataria non se atopa incursa en ningunha causa de prohibición para a obtención de subvención pública.2. Que a persoa destinataria, non ten débedas pendentes de pagamento ca Seguridade social, a Axencia Estatal Tributaria (AEAT), a Xunta de Galicia ou o Concello.3. No caso de persoas destinatarias maiores de 18 anos ou asimilado, que non constan como titulares de ningún vehículo.4. Que na unidade de convivencia, non existe mais dun (1) vehículo para a súa condución, nos termos reflectidos na Base Terceira desta Convocatoria.5. No caso de persoas destinatarias activas, que non ten recoñecido este beneficio por convenio colectivo, contrato laboral ou calquera outro título.6. Que a persoa destinataria non ten recoñecido este beneficio ou servizo, ou non é susceptible de telo, na totalidade do traxecto a realizar, a través de calquer outro organismo público ou privado.7. Aceptar as actuacións de comprobación que acorde o Equipo Técnico dos Servizos sociais comunitarios e de ser requerido, presentar a documentación que acredite as circunstancias asinadas nesta Declaración responsable. e. Autorización para consultar os datos á AEAT relativos ao nivel de renda de todas as persoas computables, e o cumprimento das obrigas tributarias da persoa destinataria. f. Se algunha das persoas que integran a unidade de convivencia, non está obrigada a presentar a declaración da renda anual, ou no caso de precisar verificación por parte do Concello, a xustificación dos ingresos efectuarase mediante: 1. Cando sexan susceptibles de percibir pensións, prestacións, subsidios ou similares (plans de pensións, seguros, e outros), certificado positivo ou netagivo emitido polos organismos correspondentes, indicando a contía mensual, de ser o caso.2. No caso de percepción de pensións ou similares do estranxeiro, extracto bancario dos últimos doce meses indicando a contía mensual percibida.3. Cando se atopen activas, fotocopia compulsada ou orixinal a compulsar, das nóminas dos últimos doce meses.4. No caso de atoparse en idade laboral, inactivas e sen prestación, certificado de vida laboral. g. Contrato de alugueiro ou hipotecario e último recibo de pagamento deste. A contía máxima a percibir por cada persoa destinataria non poderá superar: 1. Para rendas de unidades de convivencia de 0% até o 150% do IPREM, os 4.000€ anuais.2. Para rendas de unidades de convivencia superiores ao 150% IPREM até o 300% do IPREM, os 3.000€ anuais. O importe das axudas a percibir individualmente serán as resultantes de aplicar o Baremo económico que figura no Anexo, calculado nos termos da Base Terceira desta Convocatoria, e os quilómetros percorridos polo custo medio do quilómetro, que se fixa en 1,30€/km. O importe das axudas a percibir individualmente, serán rateadas proporcionalmente ao número de meses que resten do ano dende a súa resolución. O prazo de presentación de solicitudes iniciarase ao día seguinte da publicación da presente convocatoria no BOP e rematará o 15 de novembro do 2017. O departamento de Servizos sociais comunitarios, revisará os expedientes de solicitudes e verificará que conteñan a documentación esixida. Se resultase que a documentación está incompleta ou defectuosa, requiriráselle á persoa solicitante, para que no prazo de DEZ (10) días a partir do día seguinte á data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude.1. Coa solicitude e a documentación presentada incorporarase de oficio, o volante de empadroamento, o certificado de Rendas relativo ao Padrón de vehículos de cada unha das persoas computables, e o informe de Débedas da persoa destinataria.2. Unha vez obtida toda a documentación, o exame das solicitudes realizarase por unha Comisión de Avaliación, composta por:. Presidenta: A concelleira da Área ou persoa en quen delegue. Vocais: - A Coordinadora do Departamento de Servizos Sociais. - A Attia Morajudo Ladesa, que actúa tamen como secretaria. - A Traballadora social responsable do programa de Atención á Dependencia. Se por calquera causa algunha das persoas que compoñen a Comisión non puidera asistir ás sesións, será substituída por quen designe o órgano competente para o outorgamento da axuda. Avaliadas as solicitudes seguindo os criterios establecidos, a Comisión de valoración elevará unha proposta de concesión ao órgano competente para resolver, na que figurarán as solicitudes propostas para obter a axuda e o importe para cada unha delas. O procedemento de concesión destas subvencións axustarase ao disposto no artigo 19.2 da Lei 9/2007, do 13 de xuño, de Subvencións de Galicia, dado que pola finalidade da axuda non se considera adecuado fixar unha orde de prelación entre as solicitudes. Isto non obstante, no caso en que as solicitudes presentadas superen a contía máxima orzamentaria, terán prioridade aquelas persoas que acrediten menores ingresos na súa unidade de convivencia.3. Con base na proposta formulada, as axudas serán concedidas ou denegadas por acordo do Órgano competente.4. O prazo máximo de resolución e notificación á persoa interesada será o fixado pola normativa de aplicación, dende a recepción da totalidade da documentación requirida.5. Unha vez recibida a resolución de concesión da Axuda, a persoa destinataria ou quen a represente, deberá poñerse en contacto co Departamento de Servizos sociais do Concello, a fin de recibir as instruccións necesarias para a efectividade desta. A) A entrega das axudas, faranse efectivas preferiblemente mediante transferencia bancaria na conta designada pola persoa destinataria. A periodicidade dos pagos adaptaránse, en función da intensidade dos desprazamentos que realice a persoa destinataria. B) De forma excepcional, a entrega da Axuda concedida poderase efectuar mediante Bono en soporte papel, que deberá conter: a. O valor do Bono, que non será inferior a 0,5€, debendo a persoa destinataria achegar os importes inferiores de 0,5€. b. O Número do Bono, Data de entrega e Selo do Concello. c. Uso do Bono, especificando Orixe e Destino. d. Nome, DNI e Sinatura da persoa destinataria. Neste caso, as persoas destinatarias aboarán con este Bono o servizo de transporte como contraprestación, e obrigatoriamente presentarán o seu DNI ou NIE en vigor, no momento de facer o pagamento deste. Os Bonos terán validez ata o 30 de decembro do 2017, e os non utilizados serán devoltos aos Servizos sociais comunitarios do Concello para os efectos de control. Os Documentos para a xustificación da Axuda presentarase obrigatoriamente nos primeiros dez días do mes seguinte: 1. As persoas destinatarias presentarán xustificante orixinal de asistencia ao centro de destino para o que se concedeu a axuda.2. As Axudas pagadas mediante ingreso en conta bancaria da persoa destinataria realizaránse mediante presentación de factura detallada ou documentos de valor probatorio equivalente con validez no tráfico xurídico mercantil ou con eficacia administrativa, dos servizos de transporte realizados.3. Xutificación de axudas efectuadas mediante Bonos impresos. Neste caso, a entidade colaboradora deberá presentar a relación dos servizos prestados acompañadas dos bonos correspondentes. A concesión da axuda mediante Bono con cargo a esta Convocatoria, implica a cesión do dereito de cobramento á entidade que realice o transporte. A non xustificación das axudas concedidas en forma ou prazo suporá a perda do dereito e o non ingreso do seguinte pago. O Concello reserva para si o dereito de comprobar, polos medios que estime oportunos, que a xustificación é correcta, quedando a persoa destinataria obrigada a facilitar canta información sexa requirida polo servizo xestor para a Intervención Municipal. As axudas son persoais e intransferibles debendo ser utilizadas para a finalidade para a que foron concedidas. A persoa destinataria queda obrigada a comunicar en dez (10) días ao Departamento de Servizos sociais municipais, todas aquelas circunstancias tidas en conta para a Concesión destas axudas, e que poden dar lugar á modificación desta. A falsidade dos documentos presentados para a concesión da axuda ou as irregularidades do uso, darán lugar ao reintegro dos importes empregados e á devolución dos Bonos non consumidos, sen prexuízo de quedar excluída en futuras convocatorias. Cando a utilización desta subvención non se axuste ao establecido nestas Bases, dará lugar á perda do dereito a gozar da axuda. Os datos persoais que deban facilitar as persoas solicitantes, serano para os efectos de comprobar a concorrencia dos requisitos necesarios para obter esta axuda e serán tratados para os efectos da súa concesión, sendo responsable do tratamento dos datos a Concelleira da Área de Benestar Comunitario. Para os efectos da Lei orgánica 15/1999 do 13 de decembro, de protección de datos de carácter persoal, a persoa solicitante ou quen a represente, así como calquera persoa ou persoas que acheguen datos persoais á solicitude, autorizan ao Concello de Arteixo, a través da Concellería da Área de Benestar Comunitario, a incorporar os datos recollidos a un ficheiro automatizado de responsabilidade desta Concellaría, que ten por finalidade dar cumprimento ás funcións a realizar dentro do proceso de trámite, xestión e prestación de servizos públicos encomendados coa implantación da Lei de promoción da autonomía persoal e atención ás persoas en situación de dependencia e o seu desenvolvemento regulamentario, así como para a xestión doutros servizos ou programas de iniciativa municipal complementario a aqueles. IPREM 2016=6.390,13€/ANO En Arteixo, 3 de novembro de 2016 O ALCALDE-PRESIDENTE Por Delegación Decreto nº 1336/2015 Asdo.: Dª Inés Ramos Álvarez Concelleira da Área de Benestar Comunitario